Οίκος του Χορφάγκρε

Ο Οίκος του Φέαρχεαρ, νορβ. Hårfagre ætta, είναι ο πρώτος δυναστικός Οίκος της Νορβηγίας που πέντε μέλη του έγιναν βασιλείς της χώρας, από τον 9ο ως τον 10ο αι. Το γενεαλογικό δένδρο του Οίκου έχει έναν κλάδο, αυτόν του Όλαφ Β΄ του αγίου, που έδωσε άλλους δύο βασιλείς της Νορβηγίας.


Ιστορία
Ιδρυτής του Οίκου είναι ο Χάραλντ Α΄ ο καλλίκομος (αγγλ. fairhair). Στη μάχη του Χάφρσφιορδ το 872 νίκησε τους μικρούς ηγεμόνες της περιοχής, ενοποίησε τις περιοχές τους και έγινε ο πρώτος βασιλιάς της Νορβηγίας. Η βασιλεία ήταν κληρονομική και τον 13ο αι. αυτό παγιώθηκε με νόμο, αντίθετα με τη Σουηδία, Δανία και Αγγλο-Σαξωνική Βρετανία, όπου ο ηγεμόνας εκλεγόταν από Συνέλευση. Το κέντρο εξουσίας του ήταν η περιοχή Βέστφολντ, Νότια της Νορβηγίας. Ο κόμης (jarl) της Βόρειας Νορβηγίας έγινε ισχυρός και δεύτερος μετά τον βασιλιά, κάτι που καθιερώθηκε. Ο πιο γνωστός από αυτούς ήταν ο Χάακον Σίγκουρντσον, στην πραγματικότητα (de facto) βασιλιάς. Ο Όλαφ Β΄ ο άγιος εξάπλωσε τον Χριστιανισμό στη χώραArno Borst, Medieval Worlds : Barbarians, Heretics, and Artists in the Middle Ages, University of Chicago, 1992, , p. 132. και επέκτεινε την επικράτειά του. Αργότερα οι ηγεμόνες της Νορβηγίας έγιναν υποτελείς της Δανίας. 

O επόμενος Οίκος ήταν αυτός του Χάρντραντα, μετά του Γκίλλε και έπειτα του Σβέρε. Ο ηγέτης κάθε Οίκου, αν και ερχόταν από το πουθενά, δήλωνε ότι ήταν νόθος γιος βασιλιά του προηγούμενου Οίκου. Οι παλαιότεροι ιστορικοί θεωρούσαν τους Οίκους αυτούς ως έναν, των Φέαρχεαρ, οπότε ο Οίκος εκτεινόταν ως το 1387Ο Οίκος των Σβέρε έπαυσε το 1319. Οι επόμενοι τρεις βασιλείς της Σουηδίας από τον Οίκο του Μπγιέλμπο, που ήταν και της Νορβηγίας, ήταν απόγονοι εκ θηλυγονίας των Σβέρε και η βασιλεία τους έληξε το 1387..

Αμφισβητήσιμη καταγωγή
Πληροφορίες έχουμε από τους ποιητές (skalds), αλλά με παραλλαγές. Οι νεότεροι ερευνητές πιστεύουν ότι ο Όλαφ Α΄ και ο Όλαφ Β΄ δεν συνδέονται με τον Οίκο αληθινά, αλλά είναι μεταγενέστερη επινόησηTurville-Petre, p. 15 . Επίσης οι Οίκοι ΧάρντρανταHelle, p. 185., Γκίλλε, Σβέρε, που ισχυρίζονται ότι είναι κλάδοι του Φέαρχεαρ, δεν είναι κλάδοι, αλλά αυτόνομοι ΟίκοιBirgit and Peter Sawyer, Medieval Scandinavia: from Conversion to Reformation, circa 800-1500, Minneapolis: University of Minnesota Press, 1993, , p. 61.. Οι σκοπιμότητες ήταν διάφορες, όπως οι επιθυμία μεταγενέστερων βασιλέων να νομιμοποιηθούν, η αναγωγή στον πρότερο Οίκο των Ύνγκλινγκς των μικρών τοπικών ηγεμόνων ή η κυριαρχία εδαφών που διεκδικούσε η ΔανίαClaus Krag, Ynglingatal og Ynglingasaga: en studie i historiske kilder, Oslo: Universitetsforlaget 1991, OCLC 256562288, pp. 231, 243 . Άλλος λόγος είναι ότι η συγγένεια από μητέρα ή από αγχιστεία δεν ήταν λόγος κληρονομικού δικαιώματος κατά το παραδοσιακό Γερμανικό Δίκαιο, έτσι εφεύραν συγγένειες από πατέρα, π.χ. η Άστα κόρη του Γκούντμπραντ, από τον πρώτο της γάμο είχε γιο τον Όλαφ Β΄ των Φέαρχεαρ, ενώ από τον δεύτερο γάμο της είχε γιο τον Χάραλντ Γ΄ Χάρντραντα. O Χάραλντ Γ΄ ίδρυσε τον επόμενο των Φέρχεϊρ, Οίκο των Χάρντραντα και επινοήθηκε ότι είναι απόγονος του Σίγκουρντ, γιου του Χάραλντ Α΄ Φέαρχεαρ. Ο νέος Οίκος ήθελε να ονομάζεται Οίκος του αγίου Όλαφ Β΄. Ας σημειωθεί ότι οι σάγκες γραφόταν από ποιητές που ζούσαν την Αυλή του προστάτη τους βασιλιά.

Συνοπτικά αμφισβητούνται οι ισχυρισμοί:
 ότι ο Χάραλντ Γ΄ Χάρντραντα κατάγεται από τον Σίγκουρντ, γιο του Χάραλντ Α΄ ΦέαρχεαρM. Sjöström, "Scandinavian medieval descendants of Charlemagne: A detailed genealogy of the issue of Agnes Haakonsdottir, of the so-called Fairhair dynasty", Foundations - Journal of the Foundation for Medieval Genealogy vol 2 (2007:4, July), pp. 253-276: "It is very likely that the lord Halvdan, father of kinglet Sigurd Syr, was not identical with a possible Halvdan in Hadafylke, grandson of king Harald"..
 ότι ο Χάραλντ Δ΄ Γκίλλε είναι γιος του Μάγκνους Γ΄ των Χάρντραντα.
 ότι ο Σβέρε είναι γιος του Σίγκουρντ Β΄ των ΓκίλλεJo Rune Ugulen, "Kongar i dei norske ættetavlene"  (Kings in the Norwegian genealogies), Norsk Slektshistorisk Forening 1999/2000, reprinted from Genealogen 99.1, pp. 20-23 (στα νεονορβηγικά).

Οι ηγεμόνες της Νορβηγίας
Βασιλείς της Νορβηγίας από τον Οίκο του Φέαρχεαρ:

Χάραλντ Α΄ της Νορβηγίας ο καλλίκομος (fairhair)
 Χάακον Α΄ της Νορβηγίας ο καλός (good)
 Έρικ Α΄ της Νορβηγίας ο αιματοβαφής (bloodaxe)
 Χάραλντ Β΄ της Νορβηγίας ο φαιοχίτων (greycloak)
 Όλαφ ηγεμόνας του Βίνγκουλμαρκ
 Τρίγκβε ηγεμόνας του Βίλκεν
 Όλαφ Α΄ της Νορβηγίας
 Μπιορν ηγεμόνας του Βέστφολντ
 Γκούντροντ ηγεμόνας του Βέστφολντ
 Χάραλντ ο στη Γροιλανδία ανατραφείς (Grenske), ηγεμόνας του Βέστφολντ
 Όλαφ Β΄ της Νορβηγίας ο άγιος
 Μάγκνους Α΄ της Νορβηγίας, Α΄ βασ. της Δανίας ο καλός (good).

Γενεαλογία των Χορφάγκρε της Νορβηγίας

Αναφορές

Κατηγορία:Βασιλείς της Νορβηγίας